Komisijas paziņojums Padomei par anotētu darba kārtību Enerģētikas kopienas Ministru padomes sanāksmei (Briselē, 2008. gada 27. jūnijā) /* COM/2008/0322 galīgā redakcija */





[pic] | EIROPAS KOPIENU KOMISIJA | Briselē, 26.5.2008 COM (2008) 322 galīgā redakcija KOMISIJAS PAZIŅOJUMS PADOMEI par anotētu darba kārtību Enerģētikas kopienas Ministru padomes sanāksmei (Briselē, 2008. gada 27. jūnijā) KOMISIJAS PAZIŅOJUMS PADOMEI par anotētu darba kārtību Enerģētikas kopienas Ministru padomes sanāksmei (Briselē, 2008. gada 27. jūnijā) Enerģētikas kopienas Ministru padomes sanāksme notiks Briselē 2008. gada 27. jūnijā. Komisija iesniedz Padomei anotētu darba kārtību, kurā norādīta dažādo jautājumu būtība; attiecībā uz jautājumiem, kas saistīti ar juridiski saistošu lēmumu pieņemšanu, anotētajai darba kārtībai ir pievienots Padomes lēmuma priekšlikums. Šīs anotētās darba kārtības pamatā ir Ministru padomes sanāksmes darba kārtības projekts. 1. Jautājumi bez apsriedēm („A” punkti — no 1.1. līdz 1.6.) 1.1. Ziņojums par Enerģētikas kopienas darba programmas īstenošanu (informācijai) Komisija ņems vērā ziņojumu. 1.2. Enerģētikas kopienas 2007. gada finanšu pārskati (informācijai) Komisija ņems vērā finanšu pārskatus. 1.3. Lēmums par direktora finanšu atskaitīšanās apstiprināšanu ( Padomei jāpieņem lēmums ) Komisija apstiprinās direktora finanšu atskaitīšanos saskaņā ar Padomes lēmumu par Eiropas Kopienas nostāju Enerģētikas kopienas Ministru padomē[1]. 1.4. Lēmums par to, kā īstenot Komisijas 2006. gada 9. novembra Lēmumu, ar ko groza pielikumu Regulai (EK) Nr. 1228/2003 par nosacījumiem attiecībā uz pieeju tīklam elektroenerģijas pārrobežu tirdzniecībā ( Padomei jāpieņem lēmums ) Komisija apstiprinās lēmumu saskaņā ar Padomes lēmumu par Eiropas Kopienas nostāju Enerģētikas kopienas Ministru padomē[2]. 1.5. Pastāvīgās augsta līmeņa grupas secinājumi (8. un 9. sanāksme) (informācijai) Komisija apstiprinās secinājumus. 1.6. Energoefektivitātes darba grupas vadītāja ziņojums par pašreizējiem pasākumiem (informācijai) Komisija ņems vērā ziņojumu. 2. Līguma īstenošana (informācijai) Komisija ņems vērā ziņojumu. 3. Domstarpību izšķiršana saistībā ar līgumu (Padomei jāpieņem lēmums) Komisija apstiprinās procedūras aktu saskaņā ar Padomes lēmumu par Eiropas Kopienas nostāju Enerģētikas kopienas Ministru padomē[3]. 4. Apgādes drošība (informācijai) Jautājums paredzēts diskusijām, un šajā posmā oficiāls lēmums nav jāpieņem. Diskusijās Komisija uzsvērs, ka Līgumslēdzējām pusēm līdz 2009. gada 31. decembrim atbilstoši iepriekš nolemtajam jāievieš Direktīva 2005/89/EK par pasākumiem, lai nodrošinātu elektroapgādes drošumu un ieguldījumus infrastruktūrā, un Direktīva 2004/67/EK par pasākumiem, lai nodrošinātu dabasgāzes piegādes drošību. Tāpēc Komisija principā atbalstīs sadarbības grupas izveidi. Tās sastāvs un darbības kārtība tiks sīkāk izklāstīta procedūras aktā, ko sekretariāts iesniegs lēmuma pieņemšanai Ministru padomē 2008. gada decembrī. Minētajā procedūras akta projektā tiks ierosināta arī Enerģētikas kopienas līguma 44. līdz 46. panta īstenošanas procedūra attiecībā uz savstarpējo palīdzību. 5. Enerģētikas kopienas naftas virziens (informācijai) Jautājums paredzēts diskusijām, un šajā posmā oficiāls lēmums nav jāpieņem. Diskusijās Komisija atbalstīs naftas virziena izveidošanu Enerģētikas kopienā, paredzot divus galvenos elementus. Pirmkārt, naftas forums jāveido tā, lai varētu apspriest un veicināt reģionālos naftas infrastruktūras projektus un naftas tirgu attīstību reģionos. Otrkārt, vajadzīgs, lai jaunajā naftas virzienā varētu īstenot ES tiesību aktus, kas attiecas uz naftas nozari. Vairākus esošos Līguma un ES tiesību aktu noteikumus, kas minēti Līgumā, varētu attiecināt uz naftas nozari. Papildus var pārņemt jaunus ES tiesību aktus, piemēram, Direktīvu 2006/67/EK, ar ko dalībvalstīm uzliek pienākumu uzturēt jēlnaftas un/vai naftas produktu obligātas rezerves. Minētās direktīvas īstenošana uzlabotu apgādes drošību reģionā un kalpotu kā nozīmīgs sagatavošanās pasākums saistībā ar pirmspievienošanos. 6. Enerģētikas kopienas paplašināšanās process (informācijai) Atkarībā no tā, vai Padome pieņems lēmumu, kas ļauj Komisijai pārrunāt kārtību, kādā īstenojama Moldovas, Norvēģijas, Turcijas un Ukrainas pievienošanās Enerģētikas kopienai, un saistītos grozījumus Enerģētikas kopienas līgumā, Eiropas Komisija iesniegs situācijas ziņojumu, norādot pasākumus, kas jāveic, lai sāktu oficiālas sarunas. 7. Atjaunojamie enerģijas avoti (informācijai) Komisija izklāstīs situāciju attiecībā uz apspriedēm par Enerģētikas un klimata dokumentu paketi. [1] Padomes Lēmums XX. [2] Padomes Lēmums XX. [3] Padomes Lēmums XX.